Τζάλμα Κάμπος

Ο Τζάλμα Κάμπος (γεννήθηκε στις 30 Μαΐου 1987), είναι ένας Ανγκολέζος, πρώην ποδοσφαιριστής.

Ο Τζάλμα έπαιξε το μεγαλύτερο μέρος της καρίερας του στην Πορτογαλία, ξεκινώντας με την Μαρίτιμο, με την οποία παρέμεινε πέντε αγωνιστικές περιόδους. Το 2011 υπέγραψε με την Πόρτο, ενώ επίσης, πέρασε αρκετά χρόνια στην Σούπερ Λιγκ Τουρκίας.

 Συλλογική καριέρα 
Είναι ο γιος του Άμπελ Κάμπος, ενός εξτρέμ που έπαιζε αρκετές αγωνιστικές περιόδους σε συλλόγους στην Πορτογαλία, συμπεριλαμβάνοντας την Μπενφίκακαι την Μπράγκα. ο Τζάλμα γεννήθηκε στην Λουάντα και έπαιξε ποδόσφαιρο ως νέος στην περιοχή της Λισαβόνας. Το καλοκαίρι του 2006 υπέγραψε με τη Μαρίτιμο στην Πριμέιρα Λίγκα.

Ο Τζάλμα έγινε ένα σημαντικό μέλος της πρώτης ομάδας από το 2008-09 και μετά, σημειώνοντας έξι γκολ σε 28 αγώνες στην αγωνιστική περίοδο 2009-10, και διαμορφώνοντας μία αποτελεσματική επιθετική συνεργασία με τον Σενεγαλέζο Μπάμπα Ντιαβάρα. Στις 25 Οκτωβρίου 2009, σκόραρε δύο φορές σε μία εντός έδρας νίκη με σκορ 3-1 ενάντια στην Πάσος ντε Φερέιρα.

Στις 2 Μαΐου 2011, υπέγραψε πενταετές συμβόλαιο με την Πόρτο. Ήταν αναπληρωματικός παίκτης στην πρώτη του χρονιά, ωστόσο εμφανίστηκε σε 19 επίσημα παιχνίδια για να βοηθήσει τους βόρειους να κερδίσουν το εθνικό πρωτάθλημα, σκοράροντας το μοναδικό του γκολ στην σεζόν (τρία στο σύνολο) στην τελευταία αγωνιστική στην έδρα της Ρίο Άβε, σε μία νίκη με σκορ 5-2.

Από το 2012 έως το 2016, ο Τζάλμα έπαιξε για τις Κασίμπασα, Κόνιασπορ και Γκεντσλερμπιρλιγκί, με όλες τις ομάδες να συμμετέχουν στην τουρκική Σούπερ Λιγκ. Στις 14 Ιουνίου 2016 εντάχθηκε στον ΠΑΟΚ που συμμετέχει στην ελληνική Σούπερ Λίγκα, υπογράφοντας τριετές συμβόλαιο και ύψους 800.000 ευρώ μισθό ανά αγωνιστική περίοδο. Την πρώτη του χρονιά στην ομάδα της Θεσσαλονίκης, κατάφερε να κατακτήσει το κύπελλο Ελλάδος, αφού ο ΠΑΟΚ επικράτησε στο τελικό της ΑΕΚ με 2-1. Ο ίδιος αγωνίστηκε στον τελικό για 73', ενώ ήταν αυτός που έδωσε την ασίστ για το πρώτο γκολ της ομάδος του.

Την επόμενη χρονιά είχε πάλι ενεργή παρουσία στην ομάδα ξεκινώντας βασικός σε πολλούς αγώνες. Στο φινάλε της σεζόν στέφθηκε ξανά Κυπελλούχος Ελλάδας. Σε επανάληψη του περυσινού τελικού, ο ΠΑΟΚ έπαιξε ξανά με την ΑΕΚ. Ο ίδιος έπαιξε στον τελικό για 52' και αντικαταστάθηκε από τον Ρόμπερτ Μακ. Το τελικό σκορ ήταν 2-0 για την ομάδα της Θεσσαλονίκης. Αυτός ήταν ο δεύτερος τίτλος του Κάμπος με την ομάδα του ΠΑΟΚ.

Το καλοκαίρι του 2018 πήρε μεταγραφή στην τούρκικη Αλάνιασπορ, όπου έμεινε μέχρι και το 2020. Εκείνη την χρονιά, επέστρεψε στην Πορτογαλία για λογαριασμό της Φαρένσε, όπου και έμεινε για έναν χρόνο. Για την σεζόν 2022-2023, που ήταν και η τελευταία του, πριν αποσυρθεί, αγωνίστηκε στην επίσης πορτογαλική ομάδα Τροφένσε.

 Διεθνής καριέρα 
Ο Τζάλμα έλαβε την πρώτη του κλήση στην εθνική ομάδα της Αγκόλα το 2008. Μετά από αρκετές επιτυχημένες εμφανίσεις για τη Μαρίτιμο, είχε επιλεγεί για την ομάδα και στις δύο διοργανώσεις, του 2010 και του 2012 Κύπελλο Εθνών Αφρικής.

Ο Τζάλμα σκόραρε το πρώτο του διεθνές γκολ κόντρα στη Μάλτα τον Οκτώβριο του 2009, σε μία φιλική νίκη με σκορ 2-1. Το δεύτερο ήρθε στις 3 Ιουνίου 2012, σε έναν αγώνα εναντίον της Ουγκάντας στα προκριματικά του Παγκοσμίου Κυπέλλου 2014. Με την φανέλα της εθνικής, αγωνίστηκε συνολικά σε 46 παιχνίδια και πέτυχε συνολικά 8 γκολ.

 Τίτλοι - Διακρίσεις 
Πόρτο
 Πριμέιρα Λίγα: 1 (2011-2012)
 Σούπερ Καπ Πορτογαλίας: 2 2012 και 2013

ΠΑΟΚ
 Κύπελλο Ελλάδας: 2 (2016-17), (2017-18)

 Αναφορές 

Κατηγορία:Ποδοσφαιριστές Εθνικής Ανγκόλας
Κατηγορία:Ανγκολανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Κόνιασπορ
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κασίμπασα Σπορ Κουλουμπού
Κατηγορία:Ποδοσφαιριστές Κυπέλλου Εθνών Αφρικής 2010